title: A BIZOTTSÁG (EU) .../... VÉGREHAJTÁSI RENDELETE az 1301/2014/EU rendeletnek és az 1302/2014/EU rendeletnek az energiafogyasztás-mérő rendszerre és az adatgyűjtő rendszerre vonatkozó rendelkezések tekintetében történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.6.13.)

               az 1301/2014/EU rendeletnek és az 1302/2014/EU rendeletnek az energiafogyasztás-mérő rendszerre és az adatgyűjtő rendszerre vonatkozó rendelkezések tekintetében történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre
                  1
                és különösen annak 5. cikke (11) bekezdésére,

               mivel:

               (1)Az (EU) 2016/796 európai parlamenti és tanácsi rendelet
                  2
                19. cikke előírja, hogy az Európai Unió Vasúti Ügynöksége (továbbiakban: Ügynökség) ajánlásokat fogalmazzon meg a Bizottság számára az átjárhatósági műszaki előírásokról (ÁME-k) és azok felülvizsgálatáról az (EU) 2016/797 irányelv 5. cikke értelmében, valamint az ÁME-knak a műszaki fejlődéshez, a piaci trendekhez és a társadalmi követelményekhez való igazításának biztosítása céljából.

               (2)Az (EU) 2017/1474 határozat
                  3
                3. cikke (5) bekezdésének c) pontja előírja, hogy a fennmaradó nyitott kérdések lezárása érdekében az ÁME-kat felül kell vizsgálni.

               (3)2017. szeptember 22-én a Bizottság felkérte az Ügynökséget, hogy adjon ki az (EU) 2016/797 irányelv 5. cikkének (2) bekezdése szerinti ajánlást az Unió vasúti rendszerének „energia” alrendszerére vonatkozó átjárhatósági műszaki előírásokról (ENE ÁME), valamint az Unió vasúti rendszerének „járművek – mozdonyok és személyszállító járművek” alrendszerére vonatkozó átjárhatósági műszaki előírásokról (LOC&PAS ÁME).

               (4)Az 1301/2014/EU rendelet
                  4
                mellékletét módosítani kell az energiafogyasztás-mérő rendszer (EMS) és az adatgyűjtő rendszer (DCS) közötti interfész-protokollokra vonatkozó előírásokkal foglalkozó nyitott kérdés lezárása és a szöveg egyértelműségének javítása érdekében.

               (5)Az 1302/2014/EU rendelet
                  5
                energiafogyasztás-mérő rendszerekhez kapcsolódó mellékletét módosítani kell a két ÁME összeegyeztethetőségének biztosítása érdekében.

               (6)2017. október 4-én az Ügynökség az 1301/2014/EU rendelet módosításaira vonatkozó ajánlást adott ki.

               (7)2017. november 14-én az Ügynökség az 1302/2014/EU rendelet módosításaira vonatkozó ajánlást adott ki, amely többek között az EMS-sel kapcsolatos rendelkezésekre vonatkozik.

               (8)Az ebben a rendeletben előírt intézkedések összhangban vannak az (EU) 2016/797 irányelv 51. cikkének (1) bekezdése szerint létrehozott bizottság véleményével,

               ELFOGADTA EZT A RENDELETET:

               1. cikk

               Az 1301/2014/EU bizottsági rendelet a következőképpen módosul:

               1.a (6) preambulumbekezdés utolsó mondatát el kell hagyni;

               2.a 3. cikket el kell hagyni;

               3.a 9. cikk (4) bekezdésének helyébe a következő szöveg lép:

               „A melléklet 7.2.4. pontjában meghatározott pálya menti energiafogyasztási adatgyűjtő rendszer (DCS) megvalósításán felül, és az 1302/2014/EU bizottsági rendelet (az új LOC&PAS ÁME) mellékletének 4.2.8.2.8. pontjában előírt rendelkezések sérelme nélkül a tagállamok XXXX XX-ig [e rendelet hatálybalépését követő két éven belül] biztosítják egy olyan pálya menti elszámolórendszer megvalósítását, amely alkalmas DCS-től érkező adatok fogadására, és amelyet számlázási célra jóváhagynak. A pálya menti elszámolórendszernek képesnek kell lennie összesített energiafogyasztás-számlázási adatkészletek (CEBD) más elszámolórendszerekkel történő cseréjére, a CEBD validálására és a fogyasztási adatok megfelelő felekhez történő hozzárendelésére. A fentieket az energiapiacot érintő vonatkozó jogszabályok figyelembevételével kell megvalósítani.”;

               4.az 1301/2014/EU rendelet melléklete e végrehajtási rendelet I. mellékletének megfelelően módosul.

               2. cikk

               Az 1302/2014/EU bizottsági rendelet a következőképpen módosul: az 1302/2014/EU rendelet melléklete e végrehajtási rendelet II. mellékletének megfelelően módosul.

               3. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.6.13.

                     a Bizottság részéről

                     elnök
                     Jean-Claude JUNCKER

                     (1)

                        HL L 138., 2016.5.26., 44. o.

                     (2)

                        Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1–43. o.).

                     (3)

                        A Bizottság (EU) 2017/1474 felhatalmazáson alapuló határozata (2017. június 8.) az (EU) 2016/797 európai parlamenti és tanácsi irányelvnek az átjárhatósági műszaki előírások kidolgozásával, elfogadásával és felülvizsgálatával kapcsolatos konkrét célkitűzések tekintetében történő kiegészítéséről (HL L 210., 2017.8.15., 5–15. o.).

                     (4)

                        A Bizottság 1301/2014/EU rendelete (2014. november 18.) az Európai Unió vasúti rendszerének „energia” alrendszerére vonatkozó átjárhatósági műszaki előírásokról ( HL L 356., 2014.12.12., 179. o.).

                     (5)

                        A Bizottság 1302/2014/EU rendelete (2014. november 18.) az Európai Unió vasúti rendszerének „járművek – mozdonyok és személyszállító járművek” alrendszerére vonatkozó átjárhatósági műszaki előírásról ( HL L 356., 2014.12.12., 228. o.).

    ---documentbreak---

               MELLÉKLETEK

                  I. melléklet

               Az 1301/2014/EU rendelet melléklete a következőképpen módosul:

               (1)a 2.1. pont (3) pontja helyébe a következő szöveg lép:

               „A 2008/57/EK irányelv II. mellékletének 2.2. pontjának megfelelően a villamos fogyasztásmérő rendszer pálya menti elemeit, melyeket ezen ÁME pálya menti energiafogyasztási adatgyűjtő rendszerként említ, ezen ÁME 4.2.17. pontja határozza meg.”;

               1.a 4.2.5. pont címe helyébe a következő szöveg lép:

               „Áramerősség álló helyzetben (csak egyenáramú rendszereknél)”;

               2.a 4.2.13. pont első bekezdése helyébe a következő szöveg lép:

               „A felsővezetéket legalább két egymás mellett üzemelő áramszedőhöz kell megtervezni. A két egymás melletti áramszedő fejének középvonala közötti legkisebb távolságnak el kell érnie a 4.2.13. táblázatból kiválasztott A, B vagy C oszlopban rögzített értékeket:”;

               3.a 4.2.13. pontban, a 4.2.13. táblázat első sorában az oszlopok címeiből törölni kell a „Legkisebb” szót;

               4.a 4.2.17. pont helyébe a következő szöveg lép:

               „(1) A LOC&PAS ÁME 4.2.8.2.8. pontja tartalmazza azon fedélzeti villamosenergiafogyasztás-mérő rendszerre (a továbbiakban: EMS) vonatkozó követelményeket, amely az összesített energiafogyasztás-számlázási adatkészletek (CEBD) előállítására, valamint arra szolgál, hogy az ilyen adatkészleteket egy pálya menti energiafogyasztási adatgyűjtő rendszer számára továbbítsa.

               (2) A pálya menti energiafogyasztási adatgyűjtő rendszer (a továbbiakban: DCS) az EN 50463-3:2017 sz. szabvány 4.12. pontjában említett követelményekkel összhangban fogadja, illetve hűen, torzítás nélkül tárolja és exportálja a CEBD-t.

               (3) A pálya menti DCS-nek támogatnia kell az összes, a LOC&PAS ÁME 4.2.8.2.8.4. pontjában, valamint az EN 50463-4:2017 sz. szabvány 4.3.6. és 4.3.7. pontjában meghatározott adatcserére vonatkozó követelményt.”;

               5.Az 5.2.1.6. pont címének a helyébe a következő szöveg lép:

               „Áramerősség álló helyzetben (csak egyenáramú rendszereknél)”;

               6.a 6.1.4.2. pont címének a helyébe a következő szöveg lép:

               „Áramszedés értékelése álló helyzetben (csak egyenáramú rendszereknél)”;

               7.a 6.1.5. pont c) pontja helyébe a következő szöveg lép:

               „c) névleges egyenáramú áramerősség;”

               8.a 7.2.4. pont helyébe a következő szöveg lép:

               „2022. január 1-jéig a tagállamoknak biztosítaniuk kell egy olyan, ezen ÁME 4.2.17. pontja szerinti pálya menti energiafogyasztási adatgyűjtő rendszer megvalósítását, amely képes összesített energiafogyasztás-számlázási adatkészletek cseréjére.”;

               9.a 7.3.1. pont d) pontja helyébe a következő szöveg lép:

               „A meglévő alrendszerek lehetővé tehetik az ÁME-nek megfelelő járművek közlekedését a 2008/57/EK irányelv alapvető követelményeinek betartásával. Az ÁME alapvető paramétereinek való megfelelés szintjének bemutatására szolgáló eljárást a 2014/881/EU bizottsági ajánlással összhangban kell végrehajtani.”;

               10.a 7.3.4. pont helyébe a következő szöveg lép:

               „Az annak bemutatására szolgáló eljárást, hogy a meglévő vonalak milyen szinten felelnek meg ezen ÁME alapvető paramétereinek, a 2014/881/EU bizottsági ajánlással összhangban kell végrehajtani.”;

               11.A 7.4.2.11. pontot el kell hagyni;

               12.a D. függelékben a D.1. ábra (Az áramszedő mechanikai űrszelvénye) helyébe a következő ábra lép:

               13.az E. függelékben az E.1. táblázat az alábbi 9. és 10. sorral egészül ki:

                        9

                        EN 50463-3

                        Vasúti alkalmazások. Fogyasztásmérés vasúti járműveken. 3. rész: Adatkezelés

                        2017

                        Pálya menti energiafogyasztási adatgyűjtő rendszer (4.2.17.).

                        10

                        EN 50463-4

                        Vasúti alkalmazások. Fogyasztásmérés vasúti járműveken. 4. rész: Kommunikáció

                        2017

                        Pálya menti energiafogyasztási adatgyűjtő rendszer (4.2.17.).

               14.az F. függelék szövege helyébe a „Szándékosan törölve” szöveg lép;

               15.a G. függelék szószedetében a G.1. táblázatból törölni kell a „Semleges szakaszelválasztó” sort.

               II. melléklet

               Az 1302/2014/EU rendelet melléklete a következőképpen módosul:

               1.a 4. fejezetben (A vasútijármű-alrendszer jellemzése) a 4.2.8.2.8. pont (Fedélzeti villamosenergiafogyasztás-mérő rendszer) helyébe a következő szöveg lép:

               „4.2.8.2.8. Fedélzeti villamosenergiafogyasztás-mérő rendszer

               4.2.8.2.8.1. Általános előírások

               (1)A villamosenergiafogyasztás-mérő rendszer (EMS) minden, a villamos egység által a munkavezetékből felvett vagy abba (visszatápláló fékezés során) visszavezetett villamos energia – hatásos és meddő teljesítmény – mérésére szolgál.

               (2)Az EMS-nek legalább az alábbi funkciókat kell tartalmaznia: Villamosenergiafogyasztás-mérési funkció (EMF) a 4.2.8.2.8.2. pontban meghatározottak szerint, adatkezelő rendszer (DHS) a 4.2.8.2.8.3. pontban meghatározottak szerint.

               (3)Az összesített energiafogyasztás-számlázási adatkészleteket (CEBD) egy megfelelő kommunikációs rendszer továbbítja egy pálya menti adatgyűjtő rendszerhez (DCS). Az EMS és DCS közötti interfészprotokolloknak, valamint a továbbított adatok formátumának meg kell felelnie a 4.2.8.2.8.4. pontban meghatározott követelményeknek.

               (4)Ez a rendszer felhasználható számlázási célokra, és az e rendszer által rögzített, a 4.2.8.2.8.3. pont (4) pontjában meghatározott adatkészleteket valamennyi tagállamban el kell fogadni számlázási célokból.

               (5)A villamosenergiafogyasztás-mérő névleges teljesítményének és feszültségének meg kell felelnie a villamos egység névleges teljesítményének és feszültségének; több vontatási energiaellátó rendszer közötti váltáskor továbbra is helyesen kell működnie;

               (6)Az EMS-ben tárolt adatokat védeni kell az áramellátás megszűnésével szemben, és az EMS-t védeni kell a nem engedélyezett hozzáféréstől.

               (7)Valamely fedélzeti rendszer beszerelés által külső forrásból a DHS-nek szolgáltatott helymeghatározó adatokat továbbítani kell olyan hálózatokban, ahol ez a funkció csak számlázási célból szükséges. Az EMS-rendszernek minden esetben alkalmasnak kell lennie egy kompatibilis helymeghatározó funkció ellátására. Ha a helymeghatározó funkciót biztosítják, akkor annak meg kell felelnie a J-1. függelék 116. hivatkozásában említett előírásokban meghatározott követelményeknek.

               (8)Az EMS beszerelését és annak fedélzeti helyzetmeghatározó funkcióját, a fedélzet–föld közötti kommunikáció és a metrológiai ellenőrzés – beleértve az EMF pontossági osztályát is – ismertetését fel kell tüntetni az ezen ÁME 4.2.12.2. pontjában említett műszaki dokumentációban.

               (9)Az ezen ÁME 4.2.12.3. pontjában ismertetett karbantartási dokumentációnak része az időszaki hitelesítési eljárás, amely biztosítja az EMS szükséges pontosságát a rendszer teljes élettartama során.

               4.2.8.2.8.2. Energiafogyasztás-mérési funkció (EMF)

               (1)Az EMF biztosítja a feszültség és az áramerősség mérését, a fogyasztás kiszámítását és a fogyasztásra vonatkozó adatok létrehozását.

               (2)A villamosenergiafogyasztás-mérő funkció által generált energiaadatoknak egyezményes koordinált világidő (UTC) szerint meghatározott 5 perces időreferencia-időszakkal kell rendelkezniük minden egyes referencia-időszak végén; a 00:00:00 időbélyegzéstől kezdődően; Megengedett rövidebb mérési időszak használata, ha az adatok a járművön 5 perces referencia-időszakra összesíthetők.

               (3)A hatásos villamosenergiafogyasztás-mérő funkció pontosságának meg kell felelnie a J-1. függelék 117. hivatkozásában említett előírás 4.2.3.1–4.2.3.4. pontjának.

               (4)Az egy vagy több villamosenergiafogyasztás-mérő funkciót tartalmazó minden eszközön fel kell tüntetni: a metrológiai ellenőrzést, valamint a pontossági osztályát a J-1. függelék 117. hivatkozásának 4.3.3.4., 4.3.4.3. és 4.4.4.2. pontjában említett előírásokban meghatározott besorolás szerint.

               (5)A pontosság megfelelőségértékelését a 6.2.3.19a. pont határozza meg.

               4.2.8.2.8.3. Adatkezelő rendszer (DHS)

               (1)A DHS a villamosenergiafogyasztás-mérési funkcióból származó adatoknak az időadatokkal és szükség esetén a földrajzi helyre vonatkozó adatokkal való összesítése és a kommunikációs rendszer által a pálya menti adatgyűjtő rendszernek (DCS) továbbítandó adatok tárolása révén biztosítja az összesített energiafogyasztás-számlázási adatok előállítását.

               (2)Az adatkezelő rendszer összeállítja az adatokat azok torzítása nélkül, és legalább 60 nap folyamatos működés során összegyűjtött adatok tárolásához szükséges memóriakapacitással rendelkező adattárolási funkciót foglal magában. Az időreferencia megegyezik az EMF által használttal.

               (3)A DHS-nek rendelkeznie kell helyben, a járművön történő lekérdezés lehetőségével ellenőrzés vagy az adatok visszaállítása céljából.

               (4)Az adatkezelő rendszer összesített energiafogyasztás-számlázási adatkészleteket (CEBD) állít elő a következő adatoknak minden egyes referencia-időszakra történő összesítése révén:

               –a J-1. függelék 118. hivatkozásában említett előírásokban meghatározott egyedi EMS fogyasztásipont-azonosító (CPID);

               –az egyes időszakok záró időpontjai, év/hónap/nap/óra/perc/másodperc bontásban;

               –helyadatok minden egyes mérési időszak végén;

               –az elfogyasztott/visszatáplált hatásos (és adott esetben meddő) energia mindegyik időszakaszban wattóra (hatásos energia) és var-óra (meddő energia) mértékegységben vagy azok decimális többszöröseiben.

               (5)A DHS által előállított adatok összeállításának és kezelésének megfelelőségértékelését a 6.2.3.19a. pont határozza meg.

               4.2.8.2.8.4. Az EMS és DCS közötti interfészprotokollok és a továbbított adatok formátuma

               (1)Az EMS és DCS közötti adatcserének a következő követelményeknek kell megfelelnie:

               –Az EMS alkalmazási szolgáltatásainak (szolgáltatási szint) meg kell felelniük a J-1. függelék 119. hivatkozásában említett előírás 4.3.3.1. pontjának.

               –Ezen alkalmazási szolgáltatások felhasználói jogosultságainak meg kell felelniük a J-1. függelék 119. hivatkozásában említett előírás 4.3.3.3. pontjának.

               –Ezen alkalmazási szolgáltatások felépítésének (adatszint) meg kell felelniük a J-1. függelék 119. hivatkozásában említett előírás 4.3.4. pontjában meghatározott XML-sémának.

               –Az ezen alkalmazási szolgáltatásokat támogató üzenetküldési mechanizmusoknak (üzenet szint) meg kell felelniük a J-1. függelék 119. hivatkozásában említett előírás 4.3.5. pontjában meghatározott XML-sémának.

               –Az üzenetküldési mechanizmusokat támogató alkalmazási protokolloknak meg kell felelniük a J-1. függelék 119. hivatkozásában említett előírás 4.3.6. pontjának.

               –Az EMS-nek legalább egy, a J-1. függelék 119. hivatkozásában említett előírás 4.3.7. pontjában említett kommunikációs architektúrát kell használnia.”;

               2.a 4. fejezetben (A vasútijármű-alrendszer jellemzése) a 4.2.12.2. pont (14) pontja helyébe a következő szöveg lép:

               „(14) A 4.2.8.2.8. pontban meghatározott fedélzeti villamosenergiafogyasztás-mérő rendszer beszerelése és annak fedélzeti helyzetmeghatározó funkciója (opcionális). A fedélzet–föld közötti kommunikáció és a metrológiai ellenőrzés leírása – beleértve a feszültségmérés, az áramerősség-mérés és az energiakiszámítás pontossági osztályához kapcsolódó funkciókat is”;

               3.a 6. fejezet (A megfelelőség vagy alkalmazhatóság értékelése és EK-hitelesítés) a 6.2.3.19. pont után a következő szöveggel egészül ki:

               „6.2.3.19a. Fedélzeti villamosenergiafogyasztás-mérő rendszer (4.2.8.2.8. pont)

               (2)Energiafogyasztás-mérési funkció (EMF)

               Az egy vagy több, villamosenergiafogyasztás-mérési funkciót tartalmazó készülékek pontosságát az egyes funkciók vizsgálatával, referenciafeltételekkel kell értékelni, a J-1. függelék 117. hivatkozásában említett előírás 5.4.3.4.1., 5.4.3.4.2. és 5.4.4.3.1. pontjában ismertetett vonatkozó módszer szerint. A vizsgálat során a bemeneti mennyiségi és teljesítménytényező tartományának meg kell felelnie a J-1. függelék 117. hivatkozásában említett előírás 3. táblázatában meghatározott értékeknek.

               A hőmérséklet egy vagy több villamosenergiafogyasztás-mérési funkciót tartalmazó készülék pontosságára gyakorolt hatását az egyes funkciók vizsgálatával, referenciafeltételekkel kell értékelni (a hőmérséklet kivételével) a J-1. függelék 117. hivatkozásában említett előírás 5.4.3.4.3.1, és 5.4.4.3.2.1. pontjában ismertetett vonatkozó módszer szerint.

               Az egy vagy több villamosenergiafogyasztás-mérési funkciót tartalmazó készülék átlagos hőmérsékleti együtthatóját az egyes funkciók vizsgálatával, referenciafeltételekkel kell értékelni (a hőmérséklet kivételével) a J-1. függelék 120. hivatkozásában említett előírás 5.4.3.4.3.2, és 5.4.4.3.2.2. pontjában ismertetett, vonatkozó módszer szerint.

               (3)Adatkezelő rendszer (DHS)

               Az adatkezelő rendszeren belüli adatok összeállítását és kezelését vizsgálattal kell értékelni a J-1. függelék 121. hivatkozásában említett előírásban ismertetett módszer használatával.

               (4)Fedélzeti villamosenergiafogyasztás-mérő rendszer (EMS)

               Az EMS-t a J-1. függelék 122. hivatkozásában említett előírásban leírtak szerinti vizsgálattal kell értékelni.”;

               4.a 7. fejezet (Végrehajtás) a 7.1.1.4. pont után a következő szöveggel egészül ki:

               7.1.1.4a. Átmeneti rendelkezés a fedélzeti villamosenergiafogyasztás-mérő rendszerre vonatkozó követelmény tekintetében

               A 2022. január 1-jén végződő átmeneti időszak során nem kötelezőek a 4.2.8.2.8. pontban foglalt követelmények az olyan projektekre nézve, amelyek XXXX-án/-én [e rendelet közzétételének napján] a megvalósítás előrehaladott stádiumában vannak, teljesítés alatt álló szerződések vagy az ezen ÁME 7.1.1.2. pontjában meghatározott, meglévő tervek alapján gyártott vasúti járművek.

               Amennyiben nem alkalmazzák a 4.2.8.2.8.4. pontban meghatározott követelményeket, az interfészprotokollokra és a továbbított adatok formátumára vonatkozó nemzeti szabályokat kell alkalmazni, és a fedélzet–föld közötti kommunikáció ismertetését a műszaki dokumentációban kell megadni. ;

               5.a 7. fejezet után a „FÜGGELÉKEK” listájában a „D. függelék: Energiafogyasztás-mérő” szöveg helyébe a „D. függelék: Szándékosan törölve” szöveg lép;

               6.a D. függelék szövege helyébe a „Szándékosan törölve” szöveg lép;

               7.Az I. függelék második táblázatában (Műszaki előírással nem szabályozott szempontok [nyitott kérdések]) a következő sort törölni kell:

                        Fedélzeti villamosenergiafogyasztás-mérő

                        rendszer

                        4.2.8.2.8.

                        és

                        D. függelék

                        Fedélzet–föld közötti kommunikáció: az interfészprotokollokhoz és a továbbított adatok formátumához kapcsolódó előírások

                        A fedélzet–föld közötti kommunikáció ismertetését a műszaki dokumentációban kell megadni.

                        Az EN 61375-2-6 szabványsorozatot kell használni.

               8.a J-1. függelékben (Szabványok és normatív dokumentumok) a 103, 104 és 105 jelzőszám helyébe az alábbi jelzőszámok lépnek:

                        103

                        NEM HASZNÁLATOS

                        104

                        NEM HASZNÁLATOS

                        105

                        NEM HASZNÁLATOS

               (2)a J-1. függelék (Szabványok és normatív dokumentumok) alul az alábbi jelzőszámokkal egészül ki:

                        106

                        NEM HASZNÁLATOS

                        107

                        NEM HASZNÁLATOS

                        108

                        NEM HASZNÁLATOS

                        109

                        NEM HASZNÁLATOS

                        110

                        NEM HASZNÁLATOS

                        111

                        NEM HASZNÁLATOS

                        112

                        NEM HASZNÁLATOS

                        113

                        NEM HASZNÁLATOS

                        114

                        NEM HASZNÁLATOS

                        115

                        NEM HASZNÁLATOS

                        116

                        Fedélzeti helyzetmeghatározó funkció – követelmények

                        4.2.8.2.8.1.

                        EN 50463-3:2017

                        4.4

                        117

                        A hatásos villamosenergiafogyasztás-mérő funkció pontossága:

                        Követelmények

                        Osztálybesorolások

                        Értékelési módszertan

                        4.2.8.2.8.2.

                        6.2.3.19a.

                        EN 50463-2:2017

                        4.2.3.1., 4.2.3.2., 4.2.3.3. és 4.2.3.4.

                        4.3.3.4., 4.3.4.3. és 4.4.4.2.

                        5.4.3.4.1., 5.4.3.4.2., 5.4.4.3.1., 3. táblázat, 5.4.3.4.3.1. és 5.4.4.3.2.1.

                        118

                        Energiafogyasztás-mérési funkció: fogyasztásipont-azonosító – meghatározás

                        4.2.8.2.8.3.

                        EN 50463-1:2017

                        4.2.5.2.

                        119

                        A fedélzeti villamosenergiafogyasztás-mérő rendszer (EMS) és a pálya menti adatgyűjtő rendszer (DCS) közötti interfész-protokollok – követelmények

                        4.2.8.2.8.4.

                        EN 50463-4:2017

                        4.3.3.1., 4.3.3.3., 4.3.4., 4.3.5., 4.3.6. és 4.3.7.

                        120

                        Energiafogyasztás-mérési funkció: az egyes készülékek átlagos hőmérsékleti együtthatója – értékelési módszertan

                        6.2.3.19a.

                        EN 50463-2:2017

                        5.4.3.4.3.2. és 5.4.4.3.2.2.

                        121

                        Az adatkezelő rendszeren belüli adatok összeállítása és kezelése – értékelési módszertan

                        6.2.3.19a.

                        EN 50463-3:2017

                        5.4.8.3., 5.4.8.5. és 5.4.8.6.

                        122

                        Fedélzeti villamosenergiafogyasztás-mérő rendszer – vizsgálatok

                        6.2.3.19a.

                        EN 50463-5:2017

                        5.3.3. és 5.5.4.


title: A BIZOTTSÁG (EU) .../... VÉGREHAJTÁSI RENDELETE a harmadik országokból származó hagyományos élelmiszerekre vonatkozó adminisztratív és szakmai követelményeknek az új élelmiszerekről szóló (EU) 2015/2283 európai parlamenti és tanácsi rendelettel összhangban történő meghatározásáról

text:
               A BIZOTTSÁG (EU) .../... VÉGREHAJTÁSI RENDELETE

               (2017.12.20.)

               a harmadik országokból származó hagyományos élelmiszerekre vonatkozó adminisztratív és szakmai követelményeknek az új élelmiszerekről szóló (EU) 2015/2283 európai parlamenti és tanácsi rendelettel összhangban történő meghatározásáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló (EU) 2015/2283 európai parlamenti és tanácsi rendeletre
                  1
                és különösen annak 20. cikkére és 35. cikkének (3) bekezdésére,

               mivel:

               (1)Az (EU) 2015/2283 rendelet meghatározza az új élelmiszerek Unión belüli forgalomba hozatalára és felhasználására vonatkozó szabályokat.

               (2)A Bizottságnak az (EU) 2015/2283 rendelet 20. cikke értelmében végrehajtási jogi aktusokat kell elfogadnia a harmadik országokból származó hagyományos élelmiszerekre vonatkozó adminisztratív és szakmai követelmények meghatározása céljából.

               (3)Az (EU) 2015/2283 rendelet 5., 15. és 16. cikkének sérelme nélkül a Bizottságnak ellenőriznie kell a bejelentések vagy kérelmek érvényességét, és hogy a bejelentések az említett rendelet hatálya alá tartoznak-e.

               (4)Az (EU) 2015/2283 rendelet 14. cikkében említett bejelentéseknek elegendő információt és tudományos adatot kell tartalmazniuk annak érdekében, hogy a Bizottság ellenőrizhesse azok érvényességét, lehetővé téve a tagállamok és az Európai Élelmiszerbiztonsági Hatóság számára, hogy értékeljék a harmadik országból származó hagyományos élelmiszer biztonságos felhasználásának hagyományát.

               (5)Az (EU) 2015/2283 rendelet 16. cikkében említett kérelmeknek elegendő információt és tudományos adatot kell tartalmazniuk annak érdekében, hogy a Bizottság ellenőrizhesse azok érvényességét, lehetővé téve az Európai Élelmiszerbiztonsági Hatóság számára, hogy átfogó kockázatértékeléseket végezzen.

               (6)Amikor a kérelmező bejelentést vagy kérelmet nyújt be harmadik országokból származó, engedélyezett hagyományos élelmiszer felhasználási feltételeinek, specifikációinak, további különös jelölési feltételeinek vagy a forgalomba hozatal utáni nyomonkövetési követelményeinek hozzáadása, törlése vagy módosítása tekintetében, nem feltétlenül szükséges megadnia a biztonsági értékeléshez szükséges összes adatot, amennyiben megfelelő, ellenőrizhető indokolást nyújt be.

               (7)A Bizottság, a tagállamok és a Hatóság közötti információcserének lehetővé kell tennie, hogy szükség esetén megfelelően indokolt biztonsági kifogásokat nyújtsanak be a Bizottsághoz.

               (8)A Hatóság véleményének elegendő információval kell szolgálnia annak megállapításához, hogy a harmadik országokból származó hagyományos élelmiszer javasolt felhasználása biztonságos-e a fogyasztók számára.

               (9)A Bizottságnak az (EU) 2015/2283 rendelet 35. cikkének (3) bekezdése alapján végrehajtási jogi aktusokat kell elfogadnia az említett rendelet 20. cikkében említett követelmények meghatározása céljából.

               (10)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

               1. cikk
               Hatály és tárgy

               Ez a rendelet megállapítja az (EU) 2015/2283 rendelet 20. cikkének végrehajtására vonatkozó szabályokat a harmadik országokból származó hagyományos élelmiszerekre vonatkozó adminisztratív és szakmai követelmények, valamint az említett rendelet 35. cikkének (3) bekezdésében említett átmeneti intézkedések tekintetében.

               A rendelet az (EU) 2015/2283 rendelet 14. és 16. cikkében említett bejelentésekre és kérelmekre vonatkozik.

               2. cikk
               Fogalommeghatározások

               A 178/2002/EK rendelet
                  2
                2. és 3. cikkében, valamint az (EU) 2015/2283 rendeletben megállapított fogalommeghatározásokon kívül a következő fogalommeghatározásokat kell alkalmazni:

               a)„bejelentés”: az (EU) 2015/2283 rendelet 14. cikke alapján benyújtott információkat és tudományos adatokat tartalmazó önálló dosszié;

               b)„kérelem”: az (EU) 2015/2283 rendelet 16. cikke alapján benyújtott információkat és tudományos adatokat tartalmazó önálló dosszié.

               3. cikk
               A bejelentés felépítése, tartalma és benyújtásának módja

               (1)A bejelentést elektronikus úton kell benyújtani a Bizottsághoz, és annak a következőket kell tartalmaznia:

               a)kísérőlevél;

               b)technikai dokumentáció;

               c)a dosszié összefoglalója.

               (2)Az (1) bekezdés a) pontjában említett kísérőlevelet az I. mellékletben szereplő mintának megfelelően kell megfogalmazni.

               (3)Az (1) bekezdés b) pontjában említett technikai dokumentációnak az alábbiakat kell tartalmaznia:

               a)a 5. cikkben előírt adminisztratív adatok;

               b)a 6. cikkben előírt tudományos adatok.

               (4)Amikor a kérelmező bejelentést nyújt be egy harmadik országokból származó, engedélyezett hagyományos élelmiszer felhasználási feltételeinek, specifikációinak, különös jelölési feltételeinek vagy a forgalomba hozatal utáni nyomonkövetési követelményeinek módosítása tekintetében, nem feltétlenül szükséges megadnia az e rendelet 6. cikkében előírt valamennyi adatot, amennyiben ellenőrizhetően megindokolja, hogy a javasolt változtatások nem érintik a meglévő biztonsági értékelés eredményeit.

               (5)Az e cikk (1) bekezdésének c) pontjában említett dosszié összefoglalója bizonyító adatokat tartalmaz arra vonatkozóan, hogy a harmadik országból származó hagyományos élelmiszer felhasználása megfelel az (EU) 2015/2283 rendelet 7. cikkében meghatározott feltételeknek.

               4. cikk
               A kérelem felépítése, tartalma és benyújtásának módja

               (1)A kérelmet elektronikus úton kell benyújtani a Bizottsághoz, és annak a következőket kell tartalmaznia:

               a)kísérőlevél;

               b)technikai dokumentáció;

               c)a dosszié összefoglalója;

               d)az (EU) 2015/2283 rendelet 15. cikkének (2) bekezdésében említett, megfelelően indokolt biztonsági kifogások;

               e)a kérelmezőnek a megfelelően indokolt biztonsági kifogásokra adott válasza.

               (2)Az (1) bekezdés a) pontjában említett kísérőlevelet a II. mellékletben szereplő mintának megfelelően kell megfogalmazni.

               (3)Az (1) bekezdés b) pontjában említett technikai dokumentációnak az alábbiakat kell tartalmaznia:

               a)a 5. cikkben előírt adminisztratív adatok;

               b)a 6. cikkben előírt tudományos adatok.

               (4)Amikor a kérelmező kérelmet nyújt be harmadik országokból származó, engedélyezett hagyományos élelmiszer felhasználási feltételeinek, specifikációinak, különös jelölési feltételeinek vagy a forgalomba hozatal utáni nyomonkövetési követelményeinek módosítása tekintetében, nem feltétlenül szükséges megadnia az e rendelet 6. cikkében előírt valamennyi adatot, amennyiben ellenőrizhetően megindokolja, hogy a javasolt módosítások nem érintik a meglévő biztonsági értékelés eredményeit.

               (5)Az e cikk (1) bekezdésének c) pontjában említett dosszié összefoglalója bizonyító adatokat tartalmaz arra vonatkozóan, hogy a harmadik országból származó hagyományos élelmiszer felhasználása megfelel az (EU) 2015/2283 rendelet 7. cikkében meghatározott feltételeknek.

               5. cikk
               A bejelentésben vagy a kérelemben benyújtandó adminisztratív adatok

               Az (EU) 2015/2283 rendelet 14. cikkében említett információkon kívül a kérelemnek a következő adminisztratív adatokat kell tartalmaznia:

               a)A dossziéért felelős, a kérelmező nevében a Bizottsággal való kapcsolattartásra felhatalmazott személy neve, címe és elérhetősége;

               b)a dosszié benyújtásának időpontja;

               c)a dosszié tartalomjegyzéke;

               d)a dossziéhoz csatolt dokumentumok részletes jegyzéke, beleértve a címekre, kötetekre és oldalakra vonatkozó hivatkozásokat;

               e)a dosszié azon részeinek jegyzéke, amelyek az (EU) 2015/2283 rendelet 23. cikkével és az e rendelet III. mellékletében meghatározott szabályokkal összhangban bizalmas kezelést igényelnek.

               6. cikk
               A bejelentésben vagy a kérelemben benyújtandó tudományos adatok

               (1)A valamely harmadik országból származó hagyományos élelmiszer bejelentésének vagy az ilyen élelmiszer engedélyezésére irányuló kérelemnek az alátámasztására benyújtott dosszié lehetővé teszi a valamely harmadik országból származó hagyományos élelmiszer biztonságos felhasználására vonatkozó hagyomány értékelését.

               (2)A kérelmező benyújtja az adatgyűjtés során alkalmazott eljárásra vonatkozó dokumentáció egy példányát.

               (3)A kérelmező benyújtja a biztonságossági értékelési stratégia leírását, és megindokolja a konkrét vizsgálatok vagy információk felhasználását, illetve kizárását.

               (4)A kérelmező általános következtetést fogalmaz meg a harmadik országból származó hagyományos élelmiszer javasolt felhasználásának biztonságosságával kapcsolatban. Az emberi egészségre jelentett potenciális veszély általános értékelését az ismert vagy lehetséges emberi expozícióval összefüggésben kell elvégezni.

               7. cikk
               A bejelentés érvényességének ellenőrzése

               (1)A harmadik országból származó hagyományos élelmiszerről szóló bejelentés beérkezésekor a Bizottság haladéktalanul ellenőrzi, hogy az érintett élelmiszer az (EU) 2015/2283 rendelet hatálya alá tartozik-e, és hogy a bejelentés megfelel-e az említett rendelet 3., 5. és 6. cikkében meghatározott követelményeknek.

               (2)A Bizottság kiegészítő információkat kérhet a kérelmezőtől a bejelentés érvényességét illetően, és tájékoztatja a kérelmezőt arról, hogy milyen határidőn belül kerüljön sor az említett információk benyújtására.

               (3)E cikk (1) bekezdésétől eltérve és az (EU) 2015/2283 rendelet 14. cikkének sérelme nélkül egy bejelentés annak ellenére érvényesnek tekinthető, hogy nem tartalmazza az e rendelet 3., 5. és 6. cikkében előírt valamennyi elemet, amennyiben a kérelmező minden egyes rész hiányát ellenőrizhető módon megindokolta.

               (4)A Bizottság tájékoztatja a kérelmezőt, a tagállamokat és a Hatóságot arról, hogy a bejelentés miért nem minősül érvényesnek.

               8. cikk
               A kérelem érvényességének ellenőrzése

               (1)Egy harmadik országból származó hagyományos élelmiszer engedélyezése iránti kérelem kézhezvételekor a Bizottság haladéktalanul ellenőrzi, hogy a kérelem megfelel-e a 4–6. cikk követelményeinek.

               (2)A Bizottság kiegészítő információkat kérhet a kérelmezőtől a kérelem érvényességét illetően, és tájékoztatja a kérelmezőt arról, hogy milyen határidőn belül kerüljön sor az említett információk benyújtására.

               (3)E cikk (1) bekezdésétől eltérve és az (EU) 2015/2283 rendelet 16. cikkének sérelme nélkül egy kérelem annak ellenére érvényesnek tekinthető, hogy nem tartalmazza az e rendelet 4–6. cikkében előírt valamennyi elemet, amennyiben a kérelmező minden egyes rész hiányát ellenőrizhető módon megindokolta.

               (4)A Bizottság tájékoztatja a kérelmezőt, a tagállamokat és a Hatóságot arról, hogy a kérelem érvényesnek minősül-e, vagy sem. Amennyiben a kérelem nem minősül érvényesnek, a Bizottság megnevezi azokat az okokat, amelyek miatt nem érvényes.

               9. cikk
               Megfelelően indokolt biztonsági kifogások

               (1)Az érvényes bejelentés kézhezvételét követően a Bizottság, a tagállamok és a Hatóság közötti konzultációra az (EU) 2015/2283 rendelet 15. cikkének (2) bekezdésében megállapított időszak első három hónapjában kerülhet sor.

               (2)A tagállamok vagy a Hatóság által az (EU) 2015/2283 rendelet 15. cikkének (2) bekezdésével összhangban a Bizottságnak benyújtott, megfelelően indokolt biztonsági kifogások a következő információkat tartalmazzák:

               a)a harmadik országból származó hagyományos élelmiszer neve és leírása;

               b)tudományos nyilatkozat arról, hogy a harmadik országból származó hagyományos élelmiszer miért jelenthet biztonsági kockázatot az emberi egészségre.

               10. cikk
               A Hatóság véleményébe belefoglalandó információk

               (1)A Hatóság véleményének tartalmaznia kell a következő információkat:

               a)a harmadik országból származó hagyományos élelmiszer azonosító adatai és leírása;

               b)a harmadik országból származó hagyományos élelmiszer biztonságos felhasználására vonatkozó hagyomány értékelése;

               c)átfogó kockázatértékelés, amely – amennyiben lehetséges – megállapítja a harmadik országból származó hagyományos élelmiszer biztonságosságát, és adott esetben felhívja a figyelmet a bizonytalanságokra és a korlátozó tényezőkre;

               d)következtetések.

               (2)A Bizottság a Hatóság véleményére irányuló kérelmében kiegészítő információkat is kérhet.

               11. cikk
               Átmeneti intézkedések

               Az (EU) 2015/2283 rendelet 35. cikkének (2) bekezdésében említett bejelentéseket legkésőbb 2019. január 1-jéig kell benyújtani a Bizottságnak.

               12. cikk
               Hatálybalépés és alkalmazás

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2017.12.20.

                     a Bizottság részéről

                     elnök
                     Jean-Claude JUNCKER

                     (1)

                        HL L 327., 2015.12.11., 1. o.

                     (2)

                        Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).

    ---documentbreak---

               HU

               MELLÉKLET

               I. MELLÉKLET

               Harmadik országból származó hagyományos élelmiszerre vonatkozó, az (EU) 2015/2283 rendelet 14. cikkében foglalt követelményeknek megfelelő bejelentést kísérő levél mintája

               EURÓPAI BIZOTTSÁG

               Főigazgatóság

               Igazgatóság

               Egység

               Dátum: ________

               Tárgy: Harmadik országból származó hagyományos élelmiszer bejelentése az (EU) 2015/2283 rendeletnek megfelelően

               (Kérjük, jelölje meg egyértelműen az alábbi négyzetek egyikét)

               Új hagyományos élelmiszer engedélyezésének bejelentése.

               Már engedélyezett hagyományos élelmiszerre vonatkozó felhasználási feltételek hozzáadásának, törlésének vagy módosításának bejelentése. Kérjük, adja meg az érintett bejelentésre való hivatkozást.

               Már engedélyezett hagyományos élelmiszerre vonatkozó specifikációk hozzáadásának, törlésének vagy módosításának bejelentése. Kérjük, adja meg az érintett bejelentésre való hivatkozást.

               Már engedélyezett hagyományos élelmiszerre vonatkozó további különös jelölési követelmények hozzáadásának, törlésének vagy módosításának bejelentése. Kérjük, adja meg az érintett bejelentésre való hivatkozást.

               Már engedélyezett hagyományos élelmiszerre vonatkozó, forgalomba hozatal utáni nyomonkövetési követelmények hozzáadásának, törlésének vagy módosításának bejelentése. Kérjük, adja meg az érintett bejelentésre való hivatkozást.

               A kérelmező(k) vagy az Unión belüli képviselője (képviselői)

               (név/nevek, cím(ek), …) __________________________________________________________________________

               __________________________________________________________________________

               __________________________________________________________________________

               benyújtja/benyújtják ezt a bejelentést az új élelmiszerek uniós jegyzékének naprakésszé tétele céljából.

               A hagyományos élelmiszer azonosító adatai:

               __________________________________________________________________________

               __________________________________________________________________________

               Bizalmas kezelés
                  1
               . Kérjük, adja meg, hogy a kérelem tartalmaz-e bizalmas adatokat az (EU) 2015/2283 rendelet 23. cikkének megfelelően:

               Igen

               Nem

               Élelmiszer-kategóriák, felhasználási feltételek és jelölési követelmények

                        Élelmiszer-kategória

                        Különleges felhasználási feltételek

                        További különös jelölési követelmények

                        -

               Tisztelettel:

               Aláírás ____________________________________

               Mellékletek:

               Hiánytalan technikai dokumentáció

               A dosszié összefoglalója

               A dosszié bizalmas kezelést igénylő részeinek listája és az ezt alátámasztó ellenőrizhető indokolás

               A kérelmező(k) adminisztratív adatainak másolata

               II. MELLÉKLET

               Harmadik országból származó hagyományos élelmiszerre vonatkozó, az (EU) 2015/2283 rendelet 16. cikkében foglalt követelményeknek megfelelő kérelmet kísérő levél mintája

               EURÓPAI BIZOTTSÁG

               Főigazgatóság

               Igazgatóság

               Egység

               Dátum: ________

               Tárgy: Harmadik országból származó hagyományos élelmiszerre vonatkozó, az (EU) 2015/2283 rendelet 16. cikkében foglalt követelményeknek megfelelő engedélyezés iránti kérelem

               A kérelmező(k) vagy az Európai Unión belüli képviselője (képviselői)

               (név/nevek, cím(ek), …) __________________________________________________________________________

               __________________________________________________________________________

               __________________________________________________________________________

               benyújtja/benyújtják ezt a kérelmet az új élelmiszerek uniós jegyzékének naprakésszé tétele céljából.

               A hagyományos élelmiszer azonosító adatai:

               __________________________________________________________________________

               __________________________________________________________________________

               Bizalmas kezelés
                  2
               . Kérjük, adja meg, hogy a kérelem tartalmaz-e bizalmas adatokat az (EU) 2015/2283 rendelet 23. cikkének megfelelően:

               Igen

               Nem

               Élelmiszer-kategóriák, felhasználási feltételek és jelölési követelmények

                        Élelmiszer-kategória

                        Különleges felhasználási feltételek

                        További különös jelölési követelmények

               Tisztelettel:

               Aláírás ____________________________________

               Mellékletek:

               Hiánytalan kérelem

               A kérelem összefoglalása

               A kérelem bizalmas kezelést igénylő részeinek listája és az ezt alátámasztó ellenőrizhető indokolás

               A megfelelően indokolt biztonsági kifogásokkal kapcsolatos dokumentált adatok

               A kérelmező(k) adminisztratív adatainak másolata

               III. MELLÉKLET

               Az információk bizalmas jellegét alátámasztó indokolás

               Ezt a mellékletet minden olyan esetben frissíteni kell a bejelentési vagy kérelmezési eljárás során, amikor a kérelmező információk bizalmas kezelésére irányuló kérelmet nyújt be.

               Amennyiben az előállítási eljárás során bizalmas adatokat alkalmaznak, az előállítási eljárás betekinthető összefoglalóját is be kell nyújtani.

                        Információk, amelyeknek a bizalmas kezelését kérték

                        Indokolás

                        x.y. szakasz (a benyújtás időpontja: ÉÉÉÉ/HH/NN)

                        X. melléklet (a benyújtás időpontja: ÉÉÉÉ/HH/NN)

                        x.y. szakasz (a benyújtás időpontja: ÉÉÉÉ/HH/NN)

                        X. melléklet (a benyújtás időpontja: ÉÉÉÉ/HH/NN)

                     (1)

                        A kérelmezőknek a III. mellékletben szereplő mintát kell használniuk annak közlésére, hogy mely információkat kívánják bizalmasan kezelni, és meg kell adniuk a bizalmas kezelésre irányuló kérelem alátámasztásához szükséges valamennyi adatot.

                     (2)

                        A kérelmezőknek a III. mellékletben szereplő mintát kell használniuk annak közlésére, hogy mely információkat kívánják bizalmasan kezelni, és meg kell adniuk a bizalmas kezelésre irányuló kérelem alátámasztásához szükséges valamennyi adatot.


title: A BIZOTTSÁG (EU) .../... VÉGREHAJTÁSI RENDELETE az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló 889/2008/EK rendelet módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2018.10.22.)

               az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló 889/2008/EK rendelet módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre
                  1
                és különösen annak 22. cikke (1) bekezdésére,

               mivel:

               (1)A 889/2008/EK bizottsági rendelet
                  2
                25l. cikke (3) bekezdésének b) pontja a rendelet XIIIa. mellékletének 7. szakaszában említett ostoros garnélák és édesvízi garnélarák (Macrobrachum spp.) nyújtási szakaszában lehetővé teszi a természetes takarmány kiegészítését. A szóban forgó ostoros garnélák és édesvízi garnélarák esetében az ivadéknevelőkben, illetve keltetőkben töltött korai életszakaszokban a fejlődéshez elengedhetetlen a takarmány elsősorban koleszterinnel való kiegészítése. Ezért a koleszterinnel történő takarmánykiegészítést a korai életszakaszokban lévő ostoros garnélákra és édesvízi garnélarákra is ki kell terjeszteni.

               (2)A 889/2008/EK rendelet 27. cikke (1) bekezdésének f) pontja szerint ásványok (köztük nyomelemek), vitaminok, aminosavak és egyéb mikroelemek csak akkor használhatók fel az ökológiai élelmiszerek feldolgozásához, ha az abban az élelmiszerben való alkalmazásukat, amelyben felhasználásra kerülnek, jogszabály írja elő. Az Európai Unió Bíróságának a C-137/13. sz. ügyben hozott ítélete
                  3
                szerint az ökológiai élelmiszerek feldolgozása során ezen anyagok felhasználása jogilag csak akkor kötelező, ha az uniós jog valamely rendelkezése vagy egy azzal összeegyeztethető nemzeti jogszabály közvetlenül előírja, hogy az említett anyagot hozzá kell adni az élelmiszerhez annak érdekében, hogy az adott élelmiszert forgalomba lehessen hozni.

               (3)Az (EU) 2018/848 európai parlamenti és tanácsi rendelet
                  4
                az ökológiai előállítású anyatej-helyettesítő és anyatej-kiegészítő tápszerek, valamint az ökológiai előállítású, feldolgozott gabonaalapú élelmiszerek és bébiételek esetében lehetővé fogja tenni az ásványi anyagok (köztük nyomelemek), vitaminok, aminosavak és mikrotápanyagok használatát, feltéve, hogy azok használatát a vonatkozó uniós jogszabályok engedélyezik. Annak érdekében, hogy elkerülhető legyen az ezen anyagok csecsemők és kisgyermekek számára készült élelmiszerekben való felhasználását érintő jelenlegi és jövőbeli értelmezése közötti eltérés, valamint biztosítható legyen a leendő ökológiai jogszabályokkal való összhang, helyénvaló engedélyezni ezeknek a csecsemők és kisgyermekek számára készült ökológiai bébiételek előállításához való felhasználását.

               (4)A 889/2008/EK rendelet 42. cikke úgy rendelkezik, hogy amennyiben nem állnak rendelkezésre ökológiai tartású jércék, akkor nem ökológiai tartású, tojástermelési célú, legfeljebb 18 hetes jércék 2018. december 31-ig bizonyos feltételek mellett bevihetők az ökológiai állattartási termelőegységbe.

               (5)Az uniós piacon nem áll rendelkezésre a tojótyúk-tartó gazdálkodók igényeit kielégítő minőségű és mennyiségű ökológiai tartású, tojástermelési célú jérce. Annak érdekében, hogy több idő álljon rendelkezésre az ökológiai tartású, tojástermelési célú jércék tenyésztésére és az ökológiai tartású jércék tenyésztésére vonatkozó részletes szabályok megállapítására, a nem ökológiai tartású, tojástermelési célú, legfeljebb 18 hetes jércékre vonatkozó kivételes termelési szabályok alkalmazásának időtartamát 2020. december 31-ig meg kell hosszabbítani.

               (6)A 889/2008/EK rendelet 43. cikke értelmében a 2018. naptári évben a nem ökológiai fehérjetakarmány 12 hónapos időszakra engedélyezett maximális aránya 5 %.

               (7)Az uniós piacon nem áll rendelkezésre elegendő minőségű és mennyiségű ökológiai fehérjetakarmány az ökológiai termelést folytató mezőgazdasági üzemekben nevelt sertés- és baromfifélék táplálkozási szükségleteinek kielégítésére. Az ökológiai fehérjenövény-termesztés még mindig nem képes lépést tartani a kereslettel. Ezért helyénvaló 2020. december 31-ig meghosszabbítani azt az időszakot, ameddig a sertés- és a baromfifajok esetében korlátozott mértékben engedélyezett a nem ökológiai fehérjetakarmány használata.

               (8)A 834/2007/EK rendelet 30. cikkének (2) bekezdése rendelkezik a termékek ökológiai minősítését befolyásoló szabálytalanságokkal vagy jogsértésekkel kapcsolatos tájékoztatásról. A tapasztalatok azt mutatják, hogy javítani kell az információk közlésére szolgáló jelenlegi eszközöket azon esetek tekintetében, amikor a tagállamok az ugyanazon tagállamból származó termékek tekintetében szabálytalanságot vagy jogsértést tárnak fel. A hatékonyság és eredményesség fokozása érdekében az ilyen információközlést a 889/2008/EK rendelet 94. cikke (1) bekezdésében említett rendszeren keresztül kell lefolytatni.

               (9)A 834/2007/EK rendelet 16. cikkének (3) bekezdésében meghatározott eljárásnak megfelelően egyes anyagokkal kapcsolatban engedélyezés, valamint a 889/2008/EK rendelet I., II. és VIIIa. mellékletébe való felvétel céljából számos tagállam nyújtott be iratanyagokat a többi tagállam és a Bizottság számára. A biogazdálkodással kapcsolatos technikai tanácsadással foglalkozó szakértői csoport (a továbbiakban: EGTOP) és Bizottság megvizsgálta az említett iratanyagokat.

               (10)A tápanyag-utánpótlókra vonatkozó ajánlásaiban
                  5
                az EGTOP többek között arra a következtetésre jutott, hogy a cukornád-alapú „cukorgyári mésziszap” és a „xilitol” anyagok megfelelnek az ökológiai termelés célkitűzéseinek és elveinek. Ezért ezeket az anyagokat fel kell venni a 889/2008/EK rendelet I. mellékletébe.

               (11)A növényvédő szerekre vonatkozó ajánlásaiban
                  6
                az EGTOP többek között arra a következtetésre jutott, hogy az „Allium sativum (Fokhagymakivonat)”, a „COS-OGA”, a „Salix spp. Cortex (más néven fűzfakéreg-kivonat)” és a „nátrium-hidrogén-karbonát” anyagok megfelelnek az ökológiai termelés célkitűzéseinek és elveinek. Ezért ezeket az anyagokat fel kell venni a 889/2008/EK rendelet II. mellékletébe.

               (12)Az ökológiai termékekhez a gyártási folyamat bizonyos szakaszaiban felhasznált vagy hozzáadott, illetve a borágazatban
                  7
                a 606/2009/EK bizottsági rendelet
                  8
                I.A. mellékletének megfelelően egyes kezelési típusok esetében használt termékekre és anyagokra vonatkozó ajánlásaiban az EGTOP többek között arra a következtetésre jutott, hogy a derítéshez (a 606/2009/EK rendelet I.A. mellékletének 10. pontja) használt „burgonyafehérje”, „élesztőfehérje-kivonatok” és „Aspergillus niger gombából származó kitozán”, az adalékként hozzáadott (az említett melléklet 15. pontja) „inaktivált élesztő, élesztő- és élesztőhéj-autolizátumok”, valamint a használatra (az említett melléklet 6., 35. és 44. pontja) szánt „élesztő-mannoproteinek” és „Aspergillus niger gombából származó kitozán” megfelelnek az ökológiai termelés célkitűzéseinek és elveinek. Ezért ezeket az anyagokat fel kell venni a 889/2008/EK rendelet VIIIa. mellékletébe.

               (13)Az EGTOP a tisztító- és fertőtlenítőszerekre vonatkozó ajánlásaiban
                  9
                többek között arra a következtetésre jutott, hogy a nátrium-hidroxidnak az ökológiai méhészethez is rendelkezésre kellene állnia.

               (14)A 889/2008/EK rendeletet ezért ennek megfelelően módosítani kell.

               (15)Az e rendeletben előírt intézkedések összhangban vannak az ökológiai termeléssel foglalkozó bizottság véleményével,

               ELFOGADTA EZT A RENDELETET:

               1. cikk

               A 889/2008/EK rendelet a következőképpen módosul:

               1. a 25. cikk (1) bekezdésének helyébe a következő szöveg lép:

               „(1) A keretek, kaptárak és lépek tisztításához és fertőtlenítéséhez nátrium-hidroxid használható.

               A kereteknek, kaptáraknak és lépeknek különösen a kártevők elleni védelme céljából kizárólag a rágcsálóirtók (csak csapdákban történő) használata és a II. mellékletben felsorolt termékek használata engedélyezett.”;

               2. a 25l. cikk (3) bekezdésének b) pontja helyébe a következő szöveg lép:

               „b) a XIIIa. melléklet 7. szakaszában említett ostoros garnélák és édesvízi garnélarák (Macrobrachum spp.) takarmányadagja legfeljebb 25 %, fenntartható halászatból származó hallisztet és legfeljebb 10 %, fenntartható halászatból származó halolajat tartalmazhat. Az ostoros garnélák és édesvízi garnélarák megfelelő mennyiségű táplálékkal való ellátásának biztosítása érdekében étrendjük kiegészíthető ökológiai koleszterinnel. Amennyiben nem áll rendelkezésre ökológiai forrásból származó koleszterin, úgy gyapjúból, külső vázas ehető vízi gerinctelenekből vagy más forrásból kivont, nem ökológiai forrásból származó koleszterin is használható. Az étrendjük koleszterinnel történő kiegészítésére vonatkozó lehetőség a nyújtás szakaszában, és az ivadéknevelőkben, illetve keltetőkben töltött korai életszakaszokban egyaránt alkalmazható.”;

               3. a 27. cikk (1) bekezdésének f) pontja helyébe a következő szöveg lép:

               „f) ásványi anyagok (köztük nyomelemek), vitaminok, aminosavak és mikroelemek, feltéve, hogy:

               i. normál fogyasztásra szánt élelmiszerben való felhasználásuk »jogilag közvetlenül elő van írva« abban az értelemben, hogy azt az uniós jog vagy az uniós joggal összeegyeztethető nemzeti jog rendelkezései közvetlenül előírják, és ennek következményeként az élelmiszer egyáltalán nem hozható forgalomba normál fogyasztás céljára, ha nem tartalmazza az említett ásványi anyagokat, vitaminokat, aminosavakat vagy mikrotápanyagokat; vagy

               ii. olyan élelmiszer esetében, amely az egészséggel vagy a táplálkozással, illetve valamely fogyasztói csoport egyedi szükségleteivel kapcsolatos sajátos jellemzői vagy hatása miatt kerül forgalomba hozatalra:

               - a 609/2013/EU európai parlamenti és tanácsi rendelet* 1. cikke (1) bekezdésének a) és b) pontjában említett termékekben való felhasználásukat az említett rendelet és a rendelet 11. cikke (1) bekezdése alapján elfogadott jogi aktusok engedélyezik,

               - a 2006/125/EK bizottsági irányelv** által szabályozott termékekben való felhasználásukat az említett irányelv engedélyezi, vagy

               - a 2006/141/EK bizottsági irányelv*** által szabályozott termékekben való felhasználásukat az említett irányelv engedélyezi.

               * Az Európai Parlament és a Tanács 609/2013/EU rendelete (2013. június 12.) a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről (HL L 181., 2013.6.29., 35. o.).

               ** A Bizottság 2006/125/EK irányelve (2006. december 5.) a csecsemők és a kisgyermekek számára készült feldolgozott gabonaalapú élelmiszerekről és bébiételekről (HL L 339., 2006.12.6., 16. o.).

               *** A Bizottság 2006/141/EK irányelve (2006. december 22.) az anyatej-helyettesítő és anyatej-kiegészítő tápszerekről, valamint az 1999/21/EK irányelv módosításáról (HL L 401., 2006.12.30., 1. o.). ”;

               4. a 42. cikk b) pontjában a „2018. december 31-ig” időpont helyébe a „2020. december 31-ig” időpont lép”;

               5. a 43. cikk második bekezdésének helyébe a következő szöveg lép:

               „Az említett fajok vonatkozásában a nem ökológiai fehérjetakarmány 12 hónapos időszakra engedélyezett maximális aránya a 2018., a 2019. és a 2020. naptári évben 5 %.”;

               6. a 92a. cikk a következő (1a) bekezdéssel egészül ki:

               „(1a) Amennyiben egy tagállam e rendelet alkalmazása tekintetében szabálytalanságot vagy jogsértést fedez fel az adott tagállamból származó és a 834/2007/EK rendelet IV. címe, illetve e rendelet III. címe vagy e rendelet XI. melléklete szerinti jelöléssel ellátott termék kapcsán, és a szabálytalanság vagy jogsértés egy vagy több másik tagállam számára is következményekkel jár, akkor az e rendelet 94. cikkének (1) bekezdésében említett rendszeren keresztül haladéktalanul értesíti az érintett tagállamot vagy tagállamokat, a többi tagállamot, valamint a Bizottságot.”;

               7. az I. melléklet helyébe e rendelet I. mellékletének szövege lép;

               8. a II. melléklet helyébe e rendelet II. mellékletének szövege lép;

               9. a VIIIa. melléklet helyébe e rendelet III. mellékletének szövege lép.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2018.10.22.

                     a Bizottság részéről

                     elnök
                     Jean-Claude JUNCKER

                     (1)

                        HL L 189., 2007.7.20., 1. o.

                     (2)

                        A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.).

                     (3)

                        Az EUB C-137/13. sz. ügyben 2015. november 5-én hozott ítélete, ECLI:EU:C:2014:2335.

                     (4)

                        Az Európai Parlament és a Tanács (EU) 2018/848 rendelete (2018. május 30.) az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről (HL L 150., 2018.6.14., 1. o.).

                     (5)

                        Végleges jelentés a tápanyag-utánpótlókról (II)
                  https://ec.europa.eu/agriculture/organic/eu-policy/expert-advice/documents/final-reports_hu
                  .

                     (6)

                        Végleges jelentés a növényvédő szerekről (III)
                  https://ec.europa.eu/agriculture/organic/eu-policy/expert-advice/documents/final-reports_hu
                  .

                     (7)

                        Végleges jelentés a borról
                  https://ec.europa.eu/agriculture/organic/eu-policy/expert-advice/documents/final-reports_hu
                  .

                     (8)

                        A Bizottság 606/2009/EK rendelete (2009. július 10.) a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).

                     (9)

                        Végleges jelentés a tisztításáról és a fertőtlenítésről
                  https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf

    ---documentbreak---

               HU

               I. MELLÉKLET

               „I. MELLÉKLET

               A 3. cikk (1) bekezdésében és a 6d. cikk (2) bekezdésében említett tápanyagutánpótlók, talajjavítók és tápanyagok

               Megjegyzés:

               A: A 2092/91/EGK rendelet engedélyezte, és a 834/2007/EK rendelet 16. cikke (3) bekezdésének c) pontja alapján továbbra is alkalmazható.

               B: A 834/2007/EK rendelet engedélyezte.

                        Engedély

                        Megnevezés

                        Összetett termékek, illetve kizárólag az alábbiakban felsorolt anyagokat tartalmazó termékek:

                        Leírás, az összetételre vonatkozó követelmények, felhasználási feltételek

                        A

                        Istállótrágya

                        Állati ürülékek és növényi anyagok (alomanyag) keverékéből álló termék.

                        Iparszerű gazdálkodásból nem származhat

                        A

                        Szárított istállótrágya, szárított baromfitrágya

                        Iparszerű gazdálkodásból nem származhat

                        A

                        Komposztált állati ürülék, ideértve a baromfitrágyát és a komposztált istállótrágyát is

                        Iparszerű gazdálkodásból nem származhat

                        A

                        Folyékony állati ürülék

                        Ellenőrzött erjesztés és/vagy megfelelő hígítás utáni használat

                        Iparszerű gazdálkodásból nem származhat

                        B

                        Háztartási hulladék komposztált vagy fermentált keveréke

                        Komposztált vagy biogáztermelés céljából anaerob erjesztéssel kezelt, külön gyűjtött háztartási hulladékból nyert termék.

                        Csak növényi és állati eredetű háztartási hulladék.

                        Kizárólag akkor, ha a tagállam által elismert, zárt és ellenőrzött gyűjtőrendszerben készült.

                        Maximális koncentráció mg/kg szárazanyagban kifejezve:

                        kadmium: 0,7; réz: 70; nikkel: 25; ólom: 45; cink: 200; higany:

                        0,4; króm (összesen): 70; króm (VI): nem kimutatható

                        A

                        Tőzeg

                        Kizárólag kertészeti felhasználásra (kiskerti/kertészeti termesztés, virágtermesztés, faiskola, palántanevelés)

                        A

                        Gombakomposzt

                        A termesztőközeg csak az e mellékletben szereplő anyagokat tartalmazhatja

                        A

                        Gilisztaürülék (gilisztahumusz) és rovarürülék

                        A

                        Guanó

                        A

                        Növényi anyagok komposztált vagy fermentált keveréke

                        Komposztált vagy biogáztermelés céljából anaerob erjesztéssel kezelt, növényi anyagok keverékéből nyert termék

                        B

                        Az e mellékletben felsorolt növényi vagy állati eredetű anyagokkal együtt feldolgozott állati melléktermékeket tartalmazó biogázüzemi fermentációs maradék

                        A 3. kategóriába tartozó állati melléktermékek (ideértve a vadon élő állatok melléktermékeit)

                        és a 2. kategóriába tartozó emésztőtraktus-tartalom nem származhatnak iparszerű gazdálkodásból (a 2. és a 3. kategória az 1069/2009/EK európai parlamenti és tanácsi rendelet
                           1
                         meghatározása szerint értendő).

                        Az eljárásoknak meg kell felelniük a 142/2011/EU bizottsági rendeletnek
                           2
                        .

                        A növény ehető részén nem alkalmazható

                        B

                        A következő állati eredetű termékek és melléktermékek:

                        Vérliszt

                        Pataliszt

                        Szaruliszt

                        Csontliszt vagy zselatinmentes csontliszt

                        Halliszt

                        Húsliszt

                        Tollból, szőrből és »chiquette«-ből készült liszt

                        Gyapjú

                        Szőrme/irha (1)

                        Szőr

                        Tejtermékek

                        Hidrolizált fehérjék (2)

                        (1)Maximális koncentráció a szárazanyagban, mg/kg-ban kifejezve: króm (VI): nem kimutatható

                        (2)A növény ehető részén nem alkalmazható

                        A

                        Trágyázó szerként használt növényi eredetű termékek és melléktermékek

                        Például: olajosmag-pogácsa őrleménye, kakaóhéj, malátacsíra

                        B

                        Növényi eredetű hidrolizált fehérjék

                        A

                        Algák és algából készült termékek

                        Amennyiben közvetlenül a következő eljárásokkal nyerték őket:

                        (I)fizikai eljárás, beleértve a szárítást, a fagyasztást és az őrlést;

                        (II)vízzel, savas és/vagy lúgos vizes oldattal végzett extrakció;

                        (III)erjesztés

                        A

                        Fűrészpor és faforgács

                        Kivágás után vegyileg nem kezelt fa

                        A

                        Fakéregkomposzt

                        Kivágás után vegyileg nem kezelt fa

                        A

                        Fahamu

                        Kivágás után vegyileg nem kezelt fából

                        A

                        Lágy, őrölt ásványi foszfát

                        A műtrágyákról szóló 2003/2003/EK európai parlamenti és tanácsi rendelet I. melléklete A.2. részének 7. pontjában
                           3
                         szereplő termék

                        Kadmiumtartalma nem haladja meg a 90 mg/kg P205-ot

                        A

                        Alumínium-kalcium-foszfát

                        A 2003/2003 rendelet I. melléklete A.2. részének 6. pontjában megadott termék

                        Kadmiumtartalma nem haladja meg a 90 mg/kg P205-ot

                        Csak lúgos talajok esetében használható (pH > 7,5)

                        A

                        Bázikus salak

                        A 2003/2003 rendelet I. melléklete A.2. részének 1. pontjában megadott termékek

                        A

                        Nyers kálisó vagy kainit

                        A 2003/2003 rendelet I. melléklete A.3. részének 1. pontjában megadott termékek

                        A

                        Káliumszulfát, amely magnéziumsót is tartalmazhat

                        Nyers kálisóból fizikai extrakcióval nyert termék, amely magnéziumsókat is tartalmazhat

                        A

                        Cefre és cefrekivonat

                        Ammóniumcefre kizárva

                        A

                        Kalcium-karbonát

                        (kréta, márga, őrölt mészkő, Breton javító (maërl), foszfátkréta)

                        Csak természetes eredetű

                        A

                        Magnézium- és kalcium-karbonát

                        Csak természetes eredetű

                        például magnéziummész, őrölt magnézium, mészkő

                        A

                        Magnézium-szulfát (például kiezerit)

                        Csak természetes eredetű

                        A

                        Kalcium-klorid-oldat

                        Almafa levélzetének a kalciumhiány megállapítását követő kezelése

                        A

                        Kalcium-szulfát (gipsz)

                        A 2003/2003 rendelet I. melléklete D. részének 1. pontjában megadott termékek

                        Csak természetes eredetű

                        A, B

                        Cukorgyári mésziszap

                        Cukorrépából és cukornádból történő cukorgyártás mellékterméke

                        A

                        Vákuumsó-termelésből származó mésziszap

                        A hegyekben található sós vízből kinyert vákuumsó-termelés mellékterméke

                        A

                        Elemi kén

                        A 2003/2003 rendelet I. melléklete D.3. részében megadott termékek

                        A

                        Nyomelemek

                        A 2003/2003 rendelet I. melléklete E. részében felsorolt szervetlen mikrotápanyagok

                        A

                        Nátrium-klorid

                        Csak kősó

                        A

                        Kőzetliszt és agyagok

                        B

                        Leonardit (magas huminsavtartalmú nyers, szerves üledék)

                        Kizárólag akkor, ha bányászat melléktermékeként nyerték

                        B

                        Xilitol

                        Kizárólag akkor, ha bányászat melléktermékeként nyerték (pl. barnaszénbányászat mellékterméke)

                        B

                        Kitin (rákfélék héjából nyert poliszacharid)

                        Kizárólag akkor, ha a 2371/2002/EK tanácsi rendelet
                           4
                         3. cikkének e) pontja szerinti fenntartható halászatból vagy ökológiai akvakultúrából nyerték

                        B

                        Oxigénhiányos környezetben keletkezett édesvízi szerves üledék

                        (pl. szapropél)

                        Kizárólag édesvíz-gazdálkodás melléktermékeként kapott vagy korábbi édesvízi területekről nyert szerves üledékek

                        Adott esetben az anyag extrakciójának úgy kell történnie, hogy az a lehető legkisebb hatást gyakorolja a vízi környezetre

                        Kizárólag peszticidek, tartósan megmaradó szerves szennyező anyagok és benzinszerű anyagok által okozott szennyeződésektől mentes forrásból származó üledékek

                        Maximális koncentráció mg/kg szárazanyagban kifejezve:

                        kadmium: 0,7; réz: 70; nikkel: 25; ólom: 45; cink: 200; higany: 0,4; króm (összesen): 70; króm (VI): nem kimutatható

               ”

               II. MELLÉKLET

               „II. MELLÉKLET

               Az 5. cikk (1) bekezdésében említett növényvédő szerek

               A mellékletben felsorolt összes anyagnak meg kell felelnie legalább az 540/2011/EU végrehajtási rendelet
                  5
                mellékletében meghatározott felhasználási feltételeknek. Az ökológiai termelésben történő használatra vonatkozóan meghatározott szigorúbb felhasználási feltételeket az egyes táblázatok második oszlopa tartalmazza.

               1.
                     Növényi vagy állati eredetű anyagok

                        Megnevezés

                        Leírás, az összetételre vonatkozó követelmények, felhasználási feltételek

                        Allium sativum (Fokhagymakivonat)

                        Azadirachta indica fából (miatyánkcserje, olvasószemfa) kivont azadirachtin

                        Egyszerű anyagok (beleértve a következőket: . Lecitinek, szacharóz, fruktóz, ecet, tejsavó, kitozán-hidroklorid
                           6
                        , valamint Equisetum arvense stb.)

                        Csak azok, az 1107/2009/EK rendelet
                           7
                         23. cikkében meghatározott egyszerű anyagok, amelyek az „élelmiszer” 178/2002/EK rendelet 2. cikke szerinti meghatározásának hatálya alá tartoznak, és növényi vagy állati eredetűek.

                        Gyomirtó szerként nem használható, hanem kizárólag kártevők és betegségek elleni védekezéshez alkalmazható szerek

                        Méhviasz

                        Kizárólag a metszés során, sebkezelő anyagként

                        COS-OGA

                        Hidrolizált fehérjék, kivéve a zselatint

                        Laminarin

                        A moszatot vagy ökológiai termesztéssel kell előállítani a 6d. cikknek megfelelően, vagy fenntartható módon kell betakarítani a 6c. cikknek megfelelően.

                        Feromonok

                        Csak csapdákban és adagolókban.

                        Növényi olajak

                        A gyomirtó szeren kívül minden felhasználás engedélyezett.

                        Chrysanthemum cinerariaefoliumból kivont piretrinek

                        Piretroidok (kizárólag deltametrin vagy lambda-cihalotrin)

                        Csak megfelelő attraktánsokkal ellátott csapdákban; kizárólag Batrocera oleae és Ceratitis capitata (Wied.) ellen.

                        Quassia amara növényből kivont kvasszia

                        Csak rovarölő szerként, riasztószerként.

                        Állati vagy növényi eredetű szagriasztók/birkafaggyú

                        Kizárólag a növény nem ehető részén és olyan helyen, ahol a növényi anyagot nem nyelik le juhok vagy kecskék

                        Salix spp. Cortex (más néven fűzfakéreg-kivonat)

               2.
                     Mikroorganizmusok vagy mikoroorganizmusok által előállított anyagok

                        Megnevezés

                        Leírás, az összetételre vonatkozó követelmények, felhasználási feltételek

                        Mikroorganizmusok

                        Nem GMO-eredetű.

                        Spinozad

               3.
                     Az 1. és 2. szakaszban említettektől eltérő anyagok

                        Megnevezés

                        Leírás, az összetételre vonatkozó követelmények, felhasználási feltételek vagy korlátozások

                        Alumínium-szilikát (kaolin)

                        Kalcium-hidroxid

                        Gombaölő szerként való felhasználásra csak gyümölcsfák esetében, beleértve a faiskolákat, a Nectria galligena elleni védekezésre.

                        Szén-dioxid

                        Rézvegyületek a következő formákban: réz-hidroxid, réz-oxiklorid, rézoxid, bordeaux-i keverék és tribázikus rézszulfát

                        Évente maximum 6 kg réz hektáronként.

                        Évelő növények esetében a tagállamok – az előző bekezdés alóli eltéréssel – rendelkezhetnek úgy, hogy a réz tekintetében megállapított 6 kg-os határérték meghaladható egy adott évben, feltéve, hogy a szóban forgó évből és az azt megelőző négy évből álló ötéves időszakban az átlagos tényleges mennyiség nem haladja meg a 6 kg-ot.

                        Diammónium-foszfát

                        Kizárólag attraktánsokkal ellátott csapdákban

                        Etilén

                        Kizárólag növényfejlődés-szabályozó szerként történő beltéri használata engedélyezhető. Csak hivatásos felhasználók használhatják.

                        Zsírsavak

                        A gyomirtó szerként történő felhasználáson kívül minden felhasználás engedélyezett.

                        Vas-foszfát (vas(III)-ortofoszfát)

                        Termesztett növények között talajfelszínre szórandó készítmények

                        Kovaföld (diatomaföld)

                        Mészkénlé (kalcium-poliszulfid)

                        Paraffinolaj

                        Kálium- és nátrium-hidrogén-karbonát (más néven kálium-/nátrium-bikarbonát)

                        Kvarchomok

                        Kén

               ”

               III. MELLÉKLET

               „„VIIIa. MELLÉKLET

               A 29c. cikkben említett termékek és anyagok, amelyek használata vagy hozzáadása a borágazati ökológiai termékekben engedélyezett

                        A 606/2009/EK rendelet I.A. melléklete szerinti kezelési típusok

                        Termék vagy anyag megnevezése

                        Az 1234/2007/EK rendeletben és a 606/2009/EK rendeletben meghatározott határértékeknek és feltételeknek megfelelő különleges körülmények, korlátozások

                        1. pont: Levegőztetés vagy gáz-halmazállapotú oxigén hozzáadására való használat

                        —Levegő

                        —Gáz-halmazállapotú oxigén

                        3. pont: Centrifugálás és szűrés

                        —Perlit

                        —Cellulóz

                        —Kovaföld

                        Kizárólag semleges szűrőközegként

                        4. pont: Semleges atmoszféra létrehozása és a termék levegőtől védett kezelése érdekében való használat

                        —Nitrogén

                        —Szén-dioxid

                        —Argon

                        5., 15. és 21. pont: Használat

                        –Élesztők(1)

                        6. pont: Használat

                        —Diammónium-foszfát

                        —Tiamin-hidroklorid

                        —Inaktivált élesztő, élesztő- és élesztőhéj-autolizátumok

                        7. pont: Használat

                        —Kén-dioxid

                        —Kálium-biszulfit vagy kálium-metabiszulfit

                        (a)A maximális kén-dioxid-tartalom nem haladhatja meg a 100 milligramm/litert a 606/2009/EK rendelet I.B. melléklete A. részének 1.a) pontjában említett és 2 gramm/liternél alacsonyabb maradékcukor-tartalmú vörösborok esetében;

                        (b)A maximális kén-dioxid-tartalom nem haladhatja meg a 150 milligramm/litert a 606/2009/EK rendelet I.B. melléklete A. részének 1.b) pontjában említett és 2 gramm/liternél alacsonyabb maradékcukor-tartalmú fehérborok és rozék esetében;

                        (c)A 2010. augusztus 1-jén a 606/2009/EK rendelet I.B. mellékletének megfelelően alkalmazott maximális kén-dioxid-tartalom minden egyéb bor esetében 30 milligram/literrel csökken.

                        9. pont: Használat

                        — Borászati használatra szánt aktív szén

                        10. pont: Derítés

                        —Étkezési zselatin (2)

                        —Növényi eredetű (búzából vagy borsóból származó) fehérjék (2)

                        —Vizahólyag (2)

                        —Tojásfehérje albumin (2)

                        —Tanninok (2)

                        —Burgonyafehérje (2)

                        —Élesztőfehérje-kivonatok (2)

                        —Kazein

                        —Aspergillus niger gombából származó kitozán

                        —Kálium-kazeinát

                        —Szilícium-dioxid

                        —Bentonit

                        —Pektinbontó enzimek

                        12. pont: Savtartalom növelése

                        —Tejsav

                        —L(+)-borkősav

                        13. pont: Savtompítás

                        —L(+)-borkősav

                        —Kalcium-karbonát

                        —Semleges kálium-tartarát

                        —Kálium-bikarbonát

                        14. pont: Adalék

                        —— Aleppo fenyő gyantája

                        17. pont: Használat

                        — Tejsavbaktériumok

                        19. pont: Adalék

                        — L-aszkorbinsav

                        22. pont: Buborékoltatásra

                        — Nitrogén

                        23. pont: Adalék

                        — Szén-dioxid

                        24. pont: A bor stabilizálását szolgáló adalék

                        — Citromsav

                        25. pont: Adalék

                        — Tanninok (2)

                        27. pont: Adalék

                        — Metaborkősav

                        28. pont: Használat

                        — Akácmézga(2) (=gumiarábikum)

                        30. pont: Használat

                        — Kálium-bitartarát

                        31. pont: Használat

                        — Réz-citrát

                        31. pont: Használat

                        — Réz-szulfát

                        35. pont: Használat

                        — Mannoprotein alapú élesztő

                        38. pont: Használat

                        — Tölgyfadarabok

                        39. pont: Használat

                        — Kálium-alginát

                        44. pont: Használat

                        — Aspergillus niger gombából származó kitozán

                        51. pont: Használat

                        — Inaktivált élesztő

                        A 606/2009/EK rendelet III. mellékletének A.2. b) pontja szerinti kezelési típusok

                        —Kalcium-szulfát

                        Csak a »vino generoso« vagy »vino generoso de licor« esetében

               (1) Az egyes élesztőtörzsek használata esetén: amennyiben rendelkezésre áll ilyen anyag, ökológiai nyersanyagból előállítva. (2) Ökológiai nyersanyagból előállítva, amennyiben rendelkezésre áll ilyen nyersanyag.

               ”

                     (1)

                        Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.).

                     (2)

                        A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).

                     (3)

                        HL L 304., 2003.11.21., 1. o.

                     (4)

                        A Tanács 2371/2002/EK rendelete (2002. december 20.) a halászati erőforrások közös halászati politika alapján történő védelméről és fenntartható kiaknázásáról (HL L 358., 2002.12.31., 59. o.).

                     (5)

                        A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

                     (6)

                        Fenntartható halászatból vagy ökológiai akvakultúrából származó.

                     (7)

                        Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról (HL L 309., 2009.11.24., 1. o.).